NaiveNeuron/SloPal huggingface dataset:
Dostál, Ondrej, poslanec NR SR (2019-11-28):
Pán minister, ďakujem za prečítanie odpovede pána ministra obrany. Len tri veci ako smerom k doplneniu by som chcel povedať. Jednak tiež, podobne ako kolegyňa Veronika Remišová, chcem vyjadriť pobúrenie, že tu nie je pán minister Gajdoš, keď sa dejú tak závažné veci v jeho rezorte, že tu nie je pán predseda vlády Pellegrini a že tu nie je kopu ďalších členov vlády. To, že bude hodina otázok, je známe skoro rok dopredu, keď je schválený harmonogram. A teda je zvláštne, že si členovia vlády dávajú iný program v čase, keď majú odpovedať na otázky poslancov. A druhá vec, ktorú chcem povedať, chcem sa ospravedlniť, lebo to súvisí s tou Bezpečnostnou radou. Ak som nejako nepresne informoval o tom, že bola Bezpečnostná rada v tejto veci pána Jaroslava Naďa v otázke na pána premiéra, keď mi pán Raši hovoril, že nebola Bezpečnostná rada, iba stretnutie vybraných členov Bezpečnostnej rady. Ja len upozorňujem, že na web stránke Úradu vlády je informácia, že pán premiér Pellegrini mal v tom čase zasadnutie, normálne rokovanie Bezpečnostnej rady. Tak si to tam opravte, aby ste nezavádzali verejnosť. A posledná vec. Vy ste povedali, že keby som naďalej trval na, alebo teraz pán minister tvrdí, že keby som naďalej trval na tej otázke, tak by som sa mohol dopustiť trestného činu, zrejme toho istého ako pán Jaroslav Naď. Ale čo v prípade, že, že nebudem trvať, iba som sa spýtal. Nevyzvedám, iba som sa spýtal podobne, ako pán Naď poslal nejakú esemesku. Nedostal na ňu odpoveď alebo dostal odpoveď, že sa to nedozvie. Ja som vám položil otázku, nedostal som odpoveď. Dobre, rešpektujem. Vy ste právnik, pán minister, a zaujímal by ma váš právny názor, či toto je dôvod na trestné stíhanie niekoho, že takúto otázku položí. Už samotný fakt, že takú otázku položí.
Hrnčiar, Andrej, podpredseda NR SR (2019-03-27):
Pani poslankyňa Smolíková.
Zmajkovičová, Renáta, podpredsedníčka NR SR (2013-03-21):
Ďakujem, pán minister. Chcete položiť doplňujúcu otázku? Nie. Ďakujem, pán minister. Budeme pokračovať ďalšou otázkou, ktorú položila pani poslankyňa Jana Žitňanská ministrovi školstva, vedy, výskumu a športu Dušanovi Čaplovičovi: „Vážený pán minister, aké dôvody vás viedli v minulom roku prijať nariadenie o tom, že celých 100 % normatívu pôjde so žiakmi na ich školu?“ Nech sa páči, pán minister.
J. Kužma, poslanec: (2002-07-10):
Druhá vec je z hľadiska obmedzenia mzdových prostriedkov na výkon štatutára. By som ešte teoreticky mohol súhlasiť, lebo dochádza tu často k extrémom, že minister alebo premiér mal oveľa nižší plat ako riaditeľ SPP či Slovenských elektrární, ktoré boli štátne podniky. Ale zase odmena manažérska by mala byť asi limitovaná percentom zo zisku, a nie viazaná na 10-násobok priemernej mzdy, lebo toto pre manažéra takejto veľkej firmy nie je v zásade motív, aby túto firmu rozvíjal, ale môže sa stať, naopak, že túto firmu bude tunelovať. Čiže ja by som odmenu riaditeľa viazal na zisk.
Čepček, Martin, poslanec NR SR (2022-03-24):
Ďakujem pekne, pán poslanec, myslím, že pekne si to vystihol, tie OZ-ká. Niektoré OZ-ká dostanú finančné prostriedky zo štátneho rozpočtu, lebo sa budú volať cirkvi, a iné OZ-ká nedostanú zo štátneho rozpočtu, lebo nebudú mať štatút cirkvi. To je celé o tom, tak ako si to povedal, prisať sa na štátny rozpočet. A to, čo si spomínal, to posledné, tak to je presne to, čo som spomínal aj ja v rozprave, získať štátny súhlas. Ak nebude štátny súhlas, nebude, nebudú biskupi môcť cestovať, nebudú môcť vyučovať náboženstvo, nebude sa môcť robiť základná agenda, ktorú cirkvi ako také potrebujú. To znamená, to, čo sa tu ide diať, to nebudú cirkvi, to budú len OZ-ká prezlečené v inej koži, budú sa volať cirkvi, ale budú to OZ-ká, budú to mimovládky, ktoré tu budú rozhodovať, vládnuť a demoralizovať našu spoločnosť. Ďakujem.
Ďuriš Nicholsonová, Lucia, podpredsedníčka NR SR (2017-03-21):
Pán poslanec Bublavý, s taktickou, nech sa páči.
M. Číž, podpredseda NR SR: (2007-02-09):
S odpoveďou na faktickú poznámku sa prihlásila pani Sabolová. Nech sa páči.
Zemanová, Anna, poslankyňa NR SR (2022-10-05):
Dobrý deň, pán podpredseda, kolegovia, kolegyne, návrh zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady, navrhujeme zavedenie, odstránenie zlej dostatočne zaregulovanej praxe, a síce pre obce, ktoré si zaviedli váženie odpadu, na základe množstva, nie základe objemu, tak mali problém správne a spravodlivo vyrubovať poplatky. Takže tento návrh zákona vlastne uľahčuje obciam upraviť spôsob pri vyrubení miestneho poplatku. V podstate pre tých ďalších, ktorí majú iný spôsob odpadu, zberu. Napríklad pre objemu sa nič nemení, čiže len sa pomáha tým obciam, ktoré majú váhový systém na základe teda množstva, to znamená váhy. Tak ďakujem pekne, to je na úvod všetko.
Schlosár, Rastislav, poslanec NR SR (2021-03-17):
Ďakujem pekne. Ja musím naozaj potvrdiť všetko, čo tu bolo povedané. Slovensko má naozaj ideálne podmienky na to, aby sme tu mali naozaj rozvinuté poľnohospodárstvo a potravinárstvo. Máme tu čistú vodu, ktorú nám môžu závidieť na celom svete. Máme tu veľmi kvalitnú pôdu, máme obrovské skúsenosti s potravinárstvom a poľnohospodárstvom a vieme, že aj v minulosti sme ako štát dokázali byť naozaj sebestační v tých základných potravinách a dokázali sme ich vo veľkom vyvážať do zahraničia – a dneska je to naopak. Bolo tu povedané, za aké obrovské peniaze dovážame každý rok potraviny. A tá sebestačnosť dnes je menej ako 40 %, čo je absolútne alarmujúce, pretože naozaj našich obyvateľov, našich občanov neuživia nejaké automobilky, ktorými sa hrdí táto vláda alebo aj tie predchádzajúce vlády, koľko sme (ruch v sále a zaznievanie gongu), koľko tu investorov dotiahli a tak ďalej, pretože namiesto toho, aby vláda tie zahraničné stimuly, tie peniaze investovala do podpory našich domácich poľnohospodárov a potravinárov, tých, ktorí nás naozaj živia, tak namiesto toho dávala peniaze radšej zahraničným nadnárodným koncernom. A ja si myslím, že toto musí naozaj skončiť a musíme sa vrátiť k tomu, čo sme tu mali vo veľkom vybudované a čo fungovalo. Ďakujem pekne.
Bugár, Béla, podpredseda NR SR (2018-03-14):
Na vystúpenie pána poslanca s faktickými poznámkami piati. Končím možnosť sa prihlásiť. Pán poslanec Mazurek.
Hrušovský, Pavol, podpredseda NR SR (2010-09-08):
Páni poslanci, prezentujme sa a hlasujme o návrhu, ktorým Národná rada rozhodne o lehotách, ako aj o výboroch, ktoré návrh zákona prerokujú, a o určení gestorského výboru. (Hlasovanie.) 139 prítomných, 81 za, 1 proti, 57 sa zdržalo. Konštatujem, že návrh sme schválili. Teraz poprosím pána poslanca Krajkoviča, aby z poverenia zahraničného výboru predniesol Národnej rade návrh uznesenia k návrhu na vyslovenie súhlasu Národnej rady Slovenskej republiky s Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej (tlač 26). Pán poslanec, nech sa páči.
Huba, Mikuláš, poslanec NR SR (2014-11-09):
Ďakujem pekne za slovo. Pán poslanec Blaha, v úvode svojho vystúpenia ste apelovali, predpokladám, že na celú túto snemovňu, aby sme spoločne bojovali proti klientelizmu a korupcii. Ale veď práve s týmto cieľom bola zvolaná táto mimoriadna schôdza. Len na ťahu je teraz SMER – SD, aby urobil konkrétne kroky, aby predložil konkrétne dôkazy, že to s bojom proti korupcii, klientelizmu, tunelovaniu verejných financií, schránkovým firmám a podobne myslí vážne. A ja som presvedčený, že väčšina informácií a indícií, ktoré tu odzneli počas tejto dlhej schôdze, by mohli a mali SMER-u – SD, ktorý je momentálne pri moci, v prípade, že to, čo ste tu tvrdili, ste mysleli vážne, len pomôcť. Nechcem byť príliš naivný a robiť si ilúzie, že SMER – SD urobí niečo kvôli opozícii alebo len preto, že ho o to opozícia žiada, ale mal by to urobiť kvôli občanom tejto krajiny. A znova opakujem, SMER – SD skoncentroval v tomto štáte takmer absolútnu moc a je na ťahu. A som presvedčený, že to, čo odznelo na tejto schôdzi, vám môže len pomôcť, ak to myslíte úprimne s tým, čo ste povedali.
Taraba, Tomáš, poslanec NR SR (2020-07-14):
Ja si myslím, Milan, že si to, veľmi, veľmi trefne pomenoval. A ja si myslím, že po prvé je dosť taký paradox, že riešime tu teraz zákon proti týraniu zvierat, čo je úplne legitímna, dobrá iniciatíva, veď na koniec dňa my nie sme banánová republika, kde trestný zákonník dnes dovoľuje týranie zvierat, ale v poriadku, ak treba niečo zdôrazniť. Ale ja keď som si čítal tento zákon a za to slovo „zviera“ som dal „počaté dieťa“, tak ja si myslím, že by to bol vcelku dobrý prolife zákon na ochranu života. A je trošku paradoxné, že práve dnes, kedy budeme hlasovať o takomto zákone, tak predkladateľmi tohto, tejto iniciatívy sú ľudia, ktorí tu najviac vystupujú proti prijímaniu zákonov na ochranu ľudských bytostí, ktorými sú deti. Takže ja si myslím, že slovenský zákon, dnes Trestný zákon úplne jasne zakazuje ľuďom týranie zvierat. To, čo je problém, je aplikačná prax. To, čo je problém, je, že, že jednoducho neprizorne v určitých častiach na Slovensku, a to aj tie iniciatívy, ktoré nás ako poslancov kontaktovali, poukazujú práve na to, že jednoducho je tu podozrenie, že bez dohľadu nad tým, čo sa deje v odľahlých častiach Slovenska, a tieto týrania zvierat tam prebiehajú, jednoducho treba potom posilniť políciu, aby bola v týchto miestach, treba informačné zložky, treba posilniť útulky, treba proste posilniť monitorovaciu činnosť. Ale tento zákon, tak ako je prijatý, môže dávať akékoľvek sadzby, jednoducho tí, ktorí dnes to týranie vykonávajú, tak ak sa nezmení tá aplikačná prax, tak to týranie budú robiť presne tou istou formou aj naďalej.
Mezenská, Helena, poslankyňa NR SR (2012-09-18):
Tak okrem toho, čo povedal predrečník pán poslanec Matovič na margo v súvislosti s novo obnoveným zavedením koncesionárskych poplatkov, chcem taktiež vyjadriť svoju nevôľu, pretože si myslím, že okrem prísľubov, ktoré boli dané vo voľbách, žiada režim úhrad týchto poplatkov aj väčšie rozlíšenie, väčšiu adresnosť vo vzťahu k tým, ktorí napríklad televíziu vôbec nesledujú a dokonca nemajú ani televízny prijímač. Súvisí to s tým čo povedal aj pán minister. Sú to štyri dôvody, prečo nepozerať televíziu. Takže ja registrujem čoraz väčšiu skupinu obyvateľov, divákov, ktorí o televíziu, a to klasickú produkciu, nemajú záujem. A preto tiež sa prikláňam k tomu, že ak teda máme s takouto naliehavosťou hovoriť o potrebe novo obnovenia zavedenia koncesionárskych poplatkov, rovnako spolu s tým sa zamýšľajme čoraz viac nad tým, aké hodnotné informácie prostredníctvom televízie a rozhlasu obyvateľom sprostredkovávame. Ďakujem.
Blanár, Juraj, podpredseda NR SR (2021-09-30):
Na vaše vystúpenie sú štyri faktické poznámky. Ako prvý, pán poslanec Stanislav Mizík.
Ďuriš Nicholsonová, Lucia, podpredsedníčka NR SR (2016-11-24):
Ďakujeme pekne. Pani poslankyňa Macháčková, máte doplňujúcu otázku? Nie, nie je tomu tak. Ďalšou vyžrebovanou otázkou je otázka od pani poslankyne Silvie Shahzad, ale mám taký pocit, že je úplne identická s tým, akú otázku položil pán Gábor Grendel a otázka bola zodpovedaná. Ďakujem. Ďalšou vyžrebovanou otázkou je teda otázka od pani Zuzany Zimenovej, od pani poslankyne. „Dáma z Trenčianskych Teplíc sa pýta: ´Veľmi by prospelo, keby sa škôlky začali svojou otváracou dobou prispôsobovať potrebám rodičov. Nie veľa rodičov má takú pracovnú dobu, aby si do 16.00 hodiny stihli vyzdvihnúť svoje deti. Netvrdím, že učiteľky v materských školách sú dobre platené a treba im pridávať robotu, ale takéto časy popierajú zmysel škôlky, komplikujú rodičom život a obmedzujú výber zamestnania. Myslí si pán minister, pán minister Plavčan, že je reálne predĺžiť prevádzkovú dobu materských škôlok?´“ Nech sa páči.
Ďuriš Nicholsonová, Lucia, podpredsedníčka NR SR (2016-11-29):
Chcem vás poprosiť o kľud v rokovacej sále, aby pán Krajniak mohol reagovať na faktické poznámky. Pán poslanec Krajniak, nech sa páči.
Bugár, Béla, podpredseda NR SR (2016-09-08):
Pán kolega, na pána Číža by ste nemali reagovať, dobre viete, zas ste porušili rokovací poriadok.
Žiga, Peter, minister životného prostredia SR (2015-06-19):
Ďakujem pekne. Vážený pán predseda, vážené panie poslankyne, vážení páni poslanci, novela zákona o integrovanej prevencii a kontrole znečisťovania životného prostredia bola pripravená po vyhodnotení skúseností s aplikáciou zákona č. 39/2013. Do návrhu zákona sú prevzaté aj ustanovenia z usmernenia Európskej komisie k východiskovej správe. Táto správa by mala tvoriť podklad pre uvedenie lokality, kde sa nachádza prevádzka, do pôvodného stavu alebo do stavu minimalizujúceho znečistenie územia. Názvoslovie a obsah povolení, súhlasov a iných aktov, ktoré sú súčasťou integrovaného povolenia, sa v novele zosúlaďujú s aktuálnym stavom zákonov, ktoré tieto časti integrovaného povolenia upravujú. Navrhuje sa vypustiť procesný inštitút predbežného prerokovania, pretože sa v praxi nevyužíval. Proces integrovaného povoľovania sa zjednodušuje a vypúšťa sa platenie správneho poplatku v prípade zmien, ktoré nie sú podstatnými zmenami. Na tieto prevádzkovateľovi postačí ohlásenie nepodstatnej zmeny. Novelou sa tiež sprehľadňuje systém správnych deliktov. Ďakujem za pozornosť a žiadam o podporu predloženého návrhu zákona. Pán predseda, skončil som.
Hrnčiar, Andrej, podpredseda NR SR (2019-02-18):
Jedna faktická poznámka, tri faktické poznámky. Nech sa páči, pán poslanec Jarjabek.
Zs. Simon, poslanec: (2010-03-04):
Keď som poukázal na to, že od mája 2008 ste zrušili verejné informovanie občanov a verejnosti cez štátnu veterinárnu správu o výsledkoch kontroly, aj v predchádzajúcich týždňoch som predložil návrh, ako si viem predstaviť riešiť túto problematiku pre budúce obdobie prostredníctvom takzvaných tabúl hanby pri vchode, aby výsledky kontrol tam boli zverejnené, ktorý obchod predáva pokazené potraviny. A, pán minister, môžete sa smiať, ale keď inšpektor za pokazené mäso dá pokutu štyristo tisíc, tak by sme sa smiať, a vy osobne dupľom, nemali. Ďakujem.
Hrnčiar, Andrej, podpredseda NR SR (2018-05-17):
Otázka č. 6, položil ju poslanec Martin Poliačik ministerke školstva, vedy, výskumu a športu Slovenskej republiky Martiny Lubyovej: „Pani ministerka, je v rámci národného plánu vzdelávania zámer sprísniť pravidlá hodnotenia akademických publikácií so zámerom predchádzať titulom na základe publikovania v predátorských časopisoch? Plánuje sa v tejto súvislosti zaviesť ranking vo vedeckej databáze Scopus podľa kvartilov?“
Klus, Martin, poslanec NR SR (2018-09-13):
Ďakujem pekne, no ja už som si zvykol, že pán minister tu nebýva a, samozrejme, a doplňujúca otázka by bola asi žiaducejšia priamo naňho ako na vás, pán minister. Ale predsa len spýtam sa vás ako člena vlády a možno tak trochu aj ako občana a človeka, ak síce nevedome, ale predsa len niekoho uvedieme do omylu, a ja tvrdím, v tomto prípade sme ho vedome oklamali, mám na mysli poľskú stranu, nie je slušné sa v tomto prípade ospravedlniť, obzvlášť pokiaľ sa jedná o tak dôležitého spojenca a partnera, ako je Poľská republika? Ďakujem pekne.
Pčolinský, Peter, podpredseda NR SR (2023-03-15):
Ďakujem pekne, na vaše vystúpenie nie je žiadna faktická poznámka. Teraz vystúpi pán spravodajca poslanec Marek Šefčík.
P. Paška, predseda NR SR: (2007-10-25):
(Hlasovanie.) 84 prítomných, 3 za, 63 proti, 18 sa zdržali. Tento návrh sme neschválili.
Laurenčík, Milan, podpredseda NR SR (2020-11-24):
Vážené panie poslankyne, vážení páni poslanci, prestávka nebola triminútová, ale trojminútová, sa ospravedlňujem všetkým, aby som nebol v jazykovednom okienku za to, čo som povedal. Ja tu už vítam pani ministerku kultúry Natáliu Milanovú a my teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov a ktorým sa mení a dopĺňa zákon č. 220/2007 Z. z. o digitálnom vysielaní programových služieb a poskytovaní iných obsahových služieb prostredníctvom digitálneho prenosu a o zmene a doplnení niektorých zákonov (zákon o digitálnom vysielaní) v znení neskorších predpisov . Vládny návrh zákona je uverejnený ako tlač 278, spoločná správa výborov má tlač 278a. Prosím pani ministerku kultúry Slovenskej republiky, pani Natáliu Milanovú, aby nám vládny návrh zákona odôvodnila. Pani ministerka, rečnícky pult je váš.
V. Novotný, poslanec: (2007-10-29):
Pán poslanec Kvorka, no naozaj možno ste to ani nechceli povedať, ale povedali ste skutočnú pravdu o tom, v čom je rozdiel medzi socialistami a demokratmi. „Akých občanov to zastupujete, akých 155 000 občanov to zastupujete?“ To ste sa pýtali. Viete, to je o úcte k týmto občanom. Vás zaujímajú masy. Keď sú masy, tak ste spokojní. Nás zaujíma každý človek, každý jednotlivec. To je veľký rozdiel. Pán poslanec Valocký, veľmi dobre vieš, že ten citát povedal Ján Slota. A ja s tým citátom súhlasím, škoda, že sa ním neriadil pri hlasovaní vo štvrtok. Je to úplný nezmysel, čo si povedal, že zdravotné poisťovne zo 100 korún, ktoré majú, si 20 odložia ako zisk a za 80 nakúpia zdravotnú starostlivosť. Ide o to, ako je systém zdravotného poistenia na Slovensku nastavený. A kto tvrdí, že to funguje tak, že si odložia 20 korún a za 80 korún nakúpia zdravotnú starostlivosť, vôbec nečítal zákon o zdravotnom poistení, vôbec nevie o tom, ako je nastavený systém, lebo tak to nefunguje. Pán poslanec Bobrík dokonca použil výraz, že si ponechajú tieto finančné prostriedky. Pán poslanec, keď už nechcete veriť mne, tak sa aspoň opýtajte podnikateľov, ktorí dnes sedia v poslaneckých laviciach strany Smer, príp. sponzorov podnikateľov strany Smer, ako je to so ziskom, či sa zisk na začiatku roka ponechá alebo sa zisk dobrou podnikateľskou činnosťou vytvorí, pretože zisk sa vytvára a nám ide o to, aby 90 mld. Sk, s ktorými narábajú zdravotné poisťovne, bolo čo najefektívnejšie a... (Vystúpenie prerušené časomierou.)
V. Švidroň, poslanec: (2009-12-08):
Predkladateľka návrhu jeho potrebu odôvodňuje cieľom odstránenia nejednoznačného vysvetľovania vyhlášky v kreditnom systéme štúdia. Avšak podľa zákona o vysokých školách je organizácia štúdia v samosprávnej kompetencii vysokých škôl. Študent vysokej školy má právo pri rešpektovaní časových a kapacitných obmedzení daných študijným poriadkom a študijným programom zvoliť si tempo štúdia, poradie absolvovania jednotiek študijného programu pri zachovaní ich predpísanej nadväznosti a zvoliť si učiteľa pri predmete vyučovanom viacerými učiteľmi. Zo zákona vyplýva, že štandardná záťaž študenta vyjadrená počtom kreditov na akademický rok je 60 a zodpovedá pravidlám európskeho systému prenosu kreditov. Prínos ustanovení obmedzenia, že si študent môže zapísať v jednom akademickom roku študijné povinnosti v rozsahu 30 až 90 kreditov, nie je v návrhu odôvodnený. Súčasná právna úprava neumožňuje vysokej škole uznať výsledky z neformálneho vzdelávania. Na základe uvedeného nepovažujem za potrebné prijatie predloženého návrhu, a preto z hľadiska stability právneho prostredia ho odporúčam neschváliť. Ďakujem za pozornosť.
Kvorka, Ján, poslanec NR SR (2024-09-17):
Pán predsedajúci, v rozprave k uvedenému návrhu zákona vystúpili traja poslanci. Pozmeňujúci a doplňujúci návrh som podal ja a zároveň som požiadal vyňať na osobitné hlasovanie body 8 a 13 spoločnej správy. Keďže dnes bol v rozprave podaný pozmeňujúci a doplňujúci návrh v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Bugár, Béla, podpredseda NR SR (2019-12-05):
Pán poslanec Hrnko.
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie.) 144 prítomných, 103 za, 41 sa zdržalo. Konštatujem, že sme tento návrh schválili. Vyčerpali sme všetky hlasovania. Vyhlasujem päťminútovú prestávku, aby sme mohli pokračovať v rozprave. Ešte sa hlási pán kolega Baláž s procedurálnym návrhom a vidím, že ešte ďalší kolegovia poslanci. Pán poslanec Baláž, nech sa páči.
Jurinová, Erika, podpredsedníčka NR SR (2012-06-22):
Ďakujem pekne, pani poslankyňa. Otváram rozpravu o tomto bode programu. Do rozpravy som nedostala žiadnu písomnú prihlášku. Chce sa niekto prihlásiť ústne? Pani Mezenská. Uzatváram možnosť prihlásiť sa do rozpravy. Nech sa páči.
Glváč, Martin, podpredseda NR SR (2017-04-07):
(Povedané súbežne s rečníčkou.) Tak čítajte ďalej, keď si myslíte, že toto je to dôležité, nech sa páči.
Hlina, Alojz, poslanec NR SR (2012-05-03):
Ja len chcem povedať kolegovi, že mňa trošku tak prekvapuje tá schizofrénia, ktorú asi majú títo naši liberáli, možno súvisí s niečím iným, že to, čo hovoria, oni sa na jednej strane modlia k nohám Miltona Friedmana a potom na druhej strane sa pripájajú veľmi aktívne k takému určitému neoboľševizmu, ktorý tu ja čiastočne identifikujem, a hľadaním takých, by som povedal, neštandardných riešení – „tučný Grék“ a teraz taká dojemná zhoda vznikla na tom, že sto poslancov vie riešenie pre túto krajinu. To znamená, neobjednávajme tlač na ministerstvá, stačí sto poslancov a všetko bude lepšie. To mi príde naozaj také neoboľševické. Takže čo sa týka toho návrhu, ak chcete predložiť návrh tak, aby vám neprešiel, asi ho je treba predložiť tak, ako ho predložili SaS-kári, a myslím, že nie je ten správny, najvhodnejšia, táto krajina určite nečaká iba na to, kedy bude mať iba sto poslancov, a to jej pomôže, to som chcel povedať. (Potlesk.)
Sulík, Richard, poslanec NR SR (2024-04-17):
Ďakujem pekne. No, veľmi dobre si to opísal, Ondrej, a chcel by som doplniť, že my sme presne tento zákon preberali na výbore včera a tie argumenty boli naozaj veľmi slabé. Jeden bol, že Európska únia nás začne žalovať, a to teda ja si nedokážem predstaviť, ako môže jednomesačné alebo dvojmesačné zdržanie kvôli korektnému legislatívnemu procesu spôsobiť žalobu. To neverím, že takéto niečo existuje. Druhá vec veľmi zaujímavá bola a ty si tu vyrátal, že teda okolo mája, v máji by vlastne už mohol tento zákon platiť, keby bol prijatý riadnym legislatívnym procesom. Pani štátna tajomníčka z ministerstva dopravy, no, treba to tak nazvať, strašila, že až na jeseň by také niečo bolo možné, čo takisto si nedokážem predstaviť. No a úplne na záver ma teda až rozosmial pán poslanec Vážny tiež na výbore včera, keď ste, pán poslanec, spomenuli, že ak to neprijmeme v skrátenom legislatívnom konaní, tak nás začnú obchádzať tie celoeurópske trasy, tak dúfam, že to ste mysleli iba ako vtip. Ďakujem.
Grendel, Gábor, podpredseda NR SR (2021-11-03):
V zmysle rokovacieho poriadku požiadal za navrhovateľov o vystúpenie pán poslanec Robert Fico, nech sa páči.
Kresák, Peter, poslanec NR SR (2018-12-03):
Ďakujem pekne, pani predsedajúca. Dobré ráno, prajem, dámy a páni. Takže dovoľte mi, aby som v rámci druhého čítania veľmi stručne zopakoval, čo je cieľom predloženého návrhu zákona. Ide, ako ste už mali možnosť počuť, predovšetkým o posilnenie postavenia Ministerstva životného prostredia Slovenskej republiky v súvislosti s agendou, ktorú má na starosti, a to je agenda prieskumných území, najmä z pohľadu možnosti rozšírenia, rozšírenia možností pre ministerstvo zamietnuť návrh na určenie prieskumného územia z dôvodov objektívnej nemožnosti využívať ložisko vyhradeného nerastu a z dôvodu rozporu s verejným záujmom. Cieľom predloženého návrhu zákona je taktiež určenie povinnosti ministerstva ako správneho orgánu, ktoré koná vo veci núteného obmedzenia vlastníckeho práva, dôkladne sa v konaniach podľa § 29 ods. 4 a 5 geologického zákona zaoberať sa otázkou prevažujúceho verejného záujmu, nakoľko doterajšia úprava takúto povinnosť ministerstvu výslovne neukladá. Navrhovaná právna úprava tak bude mať vplyv na kvalitu rozhodovacej činnosti ministerstva a súčasne aj na zlepšenie postavenia vlastníka záujmovej nehnuteľnosti. Ešte možno v rámci tohto vystúpenia mi dovoľte konštatovať, že predloženým návrhom zákona sa zaoberala aj vláda Slovenskej republiky, ktorá svojím uznesením s ním vyslovila súhlas. Toľko na úvod. Ďakujem pekne, pani predsedajúca, skončil som.
Paška, Pavol, predseda NR SR (2012-06-22):
Pán poslanec Abrhan.
Číž, Miroslav, poslanec NR SR (2017-04-07):
Takže a naďalej pokračujete v tomto, v tomto divadle, ja, skutočne máme vzťah k ženám a pocit rešpektu, ale vo vás... (Prerušenie vystúpenia predsedajúcim.)
Grendel, Gábor, podpredseda NR SR (2022-02-03):
V rozprave teraz vystúpi pán poslanec Milan Mazurek.
M. Číž, podpredseda NR SR: (2008-07-01):
Vážené kolegyne, kolegovia, vystúpili všetci riadne prihlásení rečníci v rozprave, takže uzatváram rozpravu. Navrhovateľka chce zaujať stanovisko k rozprave. Má slovo.
Grendel, Gábor, podpredseda NR SR (2020-11-25):
Ďakujem pekne. Takže ešte raz prerušujem schôdzu do 14.00 hodiny. (Prerušenie rokovania o 11.54 hodine.) (Pokračovanie rokovania o 14.00 hodine.)
A. Belousovová, podpredsedníčka NR SR: (2009-09-08):
Otváram rozpravu. Do rozpravy som nedostala písomné prihlášky. Pýtam sa, či sa chce niekto prihlásiť ústne. Ústne sa do rozpravy neprihlásil nikto. Uzatváram teda možnosť podania ústnych prihlášok. (Reakcia z pléna.) Dnes je s tými kartami... Takže ústne sa hlásil pán poslanec Pado. Ešte niekto má záujem, keďže boli problémy s technikou? Nie, nikto. Uzatváram možnosť prihlásiť sa ústne do rozpravy. Pán poslanec Pado, máte slovo, nech sa páči.
Fico, Robert, predseda vlády SR (2017-09-07):
Dobre, ďakujem pekne. (Smiech v sále.)
Číž, Miroslav, podpredseda NR SR (2015-05-28):
Faktické poznámky páni poslanci Poliačik, Osuský, Martvoň, Novotný, Mičovský, Nachtmannová. Ak je to všetko, uzatváram možnosť prihlásiť sa s faktickou poznámkou. Slovo má pán poslanec Poliačik, len ho tu nevidím. Takže prepadá možnosť vystúpiť s faktickou poznámkou. Pán poslanec Osuský.
M. Číž, podpredseda NR SR: (2009-12-08):
(Hlasovanie.) 123 prítomných, 49 za, 63 proti, 9 sa zdržalo, 2 nehlasovali. Konštatujem, že tento návrh uznesenia sme neschválili. Ďakujem predsedníčke výboru. Teraz budeme pokračovať hlasovaním v prvom čítaní o návrhu poslancov Národnej rady Slovenskej republiky Ivana Štefanca a Jarmily Tkáčovej na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov (tlač 1344). Spravodajcom gestorského výboru pre pôdohospodárstvo, životné prostredie a ochranu prírody je poslanec Tibor Lebocký. Má slovo.
Ďuriš Nicholsonová, Lucia, podpredsedníčka NR SR (2017-09-06):
Ďakujeme pekne, pán poslanec. V rozprave teraz vystúpi pani poslankyňa Nehézová. Nech sa páči.
Novotný, Viliam, poslanec NR SR (2013-09-05):
Chcem sa poďakovať aj pánovi poslancovi Mihálovi, že popísal naozaj to, ako sa tento návrh zákona rodil a ako keby potvrdil slová, ktoré som v predchádzajúcej faktickej poznámke povedal na pána poslanca Beblavého, že zaplať pánboh, že ten zákon vyzerá aspoň tak, ako ho teraz máme predložený v Národnej rade, lebo vyzeral úplne ináč pôvodný zámer ministerstva práce, sociálnych vecí a rodiny. Zámer bol naozaj taký, že znižovaním rodičovského príspevku chceli jednoducho trestať pracujúcich rodičov. Trestať ich aj za to, že vykoná povedzme matka minimálnu aktivitu, že si privyrobí na nejakú dohodu, alebo funguje v nejakom slobodnom povolaní ako tlmočník, novinár, spisovateľ, to znamená, naozaj mohli sme byť svedkami úplne iného a dramatickejšieho návrhu zákona. To je moja prvá poznámka. A druhá poznámka je k tomu, ako popisoval pán poslanec Mihál celý proces. No ale táto hra je už známa. Je to obľúbená politická hra našich kolegov zo strany SMER, že vždy niekto príde s nejakým návrhom, ktorý sa zdá byť priechodný a použiteľný, a keď sa ukáže, že verejná mienka sa proti tomu silne ohradí a silne sa postaví, tak v tej chvíli príde pán premiér, kandidát na prezidenta, ako záchranca a okamžite to zruší. Takže to je hra, ktorú sme už viackrát mohli pozorovať aj pri iných návrhoch. Pozorovali sme to aj pri rodičovskom príspevku. Otázne je len, a o tom zapochybujem, čo povedal pán poslanec v závere, že verejnosť si to určite všimla a zapamätá si. Obávam sa, že verejnosť si to nevšimla a veľmi si to nezapamätá. Dokonca je možné, že to pripísala ako pozitívne body pánovi premiérovi. Treba ale pripomenúť, že to bol pôvodný zámer ministerstva práce, sociálnych vecí a rodiny. Pán štátny tajomník Burian ho komunikoval. Ďakujem pekne.
Číž, Miroslav, doterajší podpredseda NR SR (2010-07-08):
Pán poslanec Jozef Kollár.
Bugár, Béla, podpredseda NR SR (2016-10-25):
Nech sa páči, prezentujme sa a hlasujme o bodoch zo spoločnej správy, okrem bodu 24, odporúčanie je schváliť. (Hlasovanie.) Prítomných 139 poslancov, za 94, proti 13, 31 sa zdržalo hlasovania, 1 nehlasoval. Konštatujem, že tieto body sme schválili. Nech sa páči.
Laurenčík, Milan, podpredseda NR SR (2021-06-18):
Pani poslankyňa, musíte reagovať na pána poslanca Šefčíka.
Pčolinský, Peter, podpredseda NR SR (2022-10-27):
Pristúpime k druhému čítaniu o návrhu poslancov Národnej rady Slovenskej republiky Milana Vetráka a Lukáša Kyselicu na vydanie zákona, ktorým sa mení a dopĺňa zákon č. 232/2022 Z. z. o financovaní voľného času dieťaťa a o zmene a doplnení niektorých zákonov a ktorým sa menia a dopĺňajú niektoré zákony . Návrh zákona má tlač 1185, spoločná správa výborov má tlač 1185a. Dávam teraz slovo poslancovi Lukášovi Kyselicovi, aby návrh zákona odôvodnil.
Baláž, Vladimír, poslanec NR SR (2019-09-12):
Ďakujem pekne, pán predsedajúci. Jasné, že to asi nemá veľký zmysel, čo budem teraz hovoriť, ale keďže v tomto parlamente zaznievajú rôzne veci a ani sa to nedá veľmi komentovať, nielen s touto, s týmto pohľadom na vec, tu treba úplne jasne povedať, že objavenie očkovania a antibiotík, teda protiinfekčnej terapie, zapríčinilo, že žijeme tak dlho, ako žijeme doteraz. Že sme schopní lietať na Mesiac, objaviť mobilný telefón, založiť stranu Ľudové Slovensko a tak ďalej a tak ďalej. Dúfam, že tento národ má troška zdravého rozumu, aby pochopil, o čo tu vlastne ide. Ide o to, aby sa zamedzili také ochorenia, ako sú osýpky, ako sú poliomyelitída, ja neviem, či niekto videl deti, ktoré mali detskú obrnu a videl ich žiť a zomierať, ako je tuberkulóza a tak ďalej a tak ďalej. Tu sa vyhovárať na nejakú farmaceutickú loby alebo ja neviem, nejakú mafiu a tak ďalej, to sú také veci ako, povedzme, že mafia vyrába lieky na onkológiu, tak ich dajme preč, na antibiotiká, dajme ich preč. Prosím, chcem, aby to tu zaznelo, zdravý rozum musí povedať, že očkovanie je naše víťazstvo, víťazstvo ľudstva. Ďakujem veľmi pekne.
Varga, Ivan, poslanec NR SR (2012-10-16):
Ďakujem za slovo. V rozprave vystúpili dvaja poslanci, neboli podané žiadne pozmeňujúce, ani doplňujúce návrhy, preto, pán predseda, dajte, prosím, hlasovať o tom, že v zmysle § 73 ods. 3 písm. c) zákona o rokovacom poriadku prerokujeme tento návrh v druhom čítaní.
P. Paška, predseda NR SR: (2009-02-18):
(Hlasovanie.) 84 prítomných, 19 za, 11 proti, 48 sa zdržalo, 6 nehlasovali. Nebudeme pokračovať v rokovaní o tomto návrhu zákona. Ďakujem pekne, pán spravodajca.
Halúz, Milan, poslanec NR SR (2015-06-24):
Ďakujem za slovo. Vážený pán predseda, vážený pán minister, kolegyne, kolegovia, dovoľte mi predniesť správu Výboru Národnej rady Slovenskej republiky pre sociálne veci o výsledku prerokovania návrhu na voľbu zástupcu navrhnutého vládou Slovenskej republiky do Dozornej rady Sociálnej poisťovne, uvedenú pod tlačou 1585. Podľa § 123 ods. 4 zákona č. 461/2003 Z. z. o sociálnom poistení v znení neskorších predpisov členov Dozornej rady Sociálnej poisťovne s výnimkou predsedu volí a odvoláva Národná rada Slovenskej republiky. Vláda Slovenskej republiky predložila Národnej rade návrh na voľbu zástupcu navrhnutého vládou Slovenskej republiky do Dozornej rady Sociálnej poisťovne. Predseda Národnej rady rozhodnutím č. 1597 z 1. júna 2015 pridelil návrh na voľbu zástupcu navrhnutého vládou Slovenskej republiky do Dozornej rady Sociálnej poisťovne na prerokovanie Výboru Národnej rady pre sociálne veci. Výbor Národnej rady pre sociálne veci prerokoval dňa 15. júna 2015 predložený návrh a uznesením č. 178 odporúča Národnej rade: 1. Zobrať na vedomie zánik členstva člena Dozornej rady Sociálnej poisťovne Jána Mikulíka uplynutím päťročného funkčného obdobia podľa § 123 ods. 6 a ods. 17 písm. a) zákona č. 461/2003 Z. z. o sociálnom poistení v znení neskorších predpisov. 2. Zvoliť podľa § 123 ods. 4 zákona č. 461/2003 Z. z. o sociálnom poistení v znení neskorších predpisov od 10. septembra 2015 za člena Dozornej rady Sociálnej poisťovne zástupcu navrhnutého vládou Slovenskej republiky Jána Mikulíka. 3. Voľbu vykonať verejným hlasovaním použitím technického zariadenia v súlade s volebným poriadkom o voľbe a odvolávaní funkcionárov schváleného uznesením Národnej rady Slovenskej republiky zo 17. júna 2011 č. 498. Výbor Národnej rady pre sociálne veci ma poveril ako poslanca predložiť Národnej rade návrh na voľbu zástupcu navrhnutého vládou Slovenskej republiky do Dozornej rady Sociálnej poisťovne a predložiť návrh na uznesenie Národnej rady Slovenskej republiky, ktorý tvorí prílohu tejto správy. Ďakujem, pán predseda, prosím, otvorte rozpravu.
Kazda, Radovan, poslanec NR SR (2020-11-25):
Pán poslanec, vy ste hovorili o tom, že vláda sa má zamyslieť nad plytvaním odpadov, je to vlastne ďalší príspevok zo série vašich kázní. Mňa by zaujímalo teda, že skúste nám povedať aj nejaký návrh, že čo by mala vláda robiť, aby ľudia, ktorým ostávajú nejaké zostatky z jedla a nemajú hospodárske zvieratá, tak čo by mali robiť. Či má vláda urobiť nejakú osvetovú kampaň, alebo viesť nejakú veľkú nejakú kázeň v televízii. Chcel by som len upozorniť, hovorili ste o tom, že potraviny nazývame odpadmi. No, odpad v zmysle zákona o odpadoch je hnuteľná vec alebo látka, ktorej sa jej držiteľ zbavuje, chce sa jej zbaviť alebo je v súlade s týmto zákonom, alebo osobitnými predpismi povinný sa jej zbaviť. Je to úplne normálne, je to úplne v poriadku a v súlade, v súlade s logikou zákona o odpadoch, keď sa niečoho chceme zbaviť, tak sa to nazýva odpad. A moja tretia poznámka sa smeruje k tomu, že neviem, či ste správne identifikovali, o čom je tento zákon, teda táto novela zákona. Táto novela zákona umožňuje získať príspevok z príjmov z poplatkov, tzv. skládkovacích poplatkov aj takým obciam, ktoré zavedú a zabezpečujú vykonávanie triedeného zberu pre biologicky rozložiteľné kuchynské odpady z domácností. Ide o odpady z domácností napríklad aj z komplexnej bytovej výstavby, kde naozaj nemajú hospodárske zvieratá. A predovšetkým ide o zhodnotenie. Toto triedenie sa robí za tým účelom, aby následne tento potravinový odpad bol zhodnotený. Samozrejme, je veľmi správne, aby sme sa snažili minimalizovať tento odpad, ale to nie je predmetom tohto návrhu.
Bernaťák, Tibor, poslanec NR SR (2018-09-14):
Ďakujem. Ja na úvod len poviem v podstate to, čo, bol som chvíľočku mimo rokovacej sály, ale keď som sa vrátil, spomínali ste, že niekto tu rieši 5-tisícový, teda obyvateľov, resp. ľudí s 5-tisícovými platmi, ktorí chcú ísť do štvorhviezdičkových hoteloch. Ja som hovoril o ľuďoch s priemerným platom, ktorí by mohli ísť do dvoj-, troj-, štvorhviezdičkových hotelov. Prečo by napríklad človek, ktorý má priemerný príjem okolo tisíc eur, nemohol ísť na dve, tri noci do štvorhviezdičkového hotela? A ten pozerá na to, akým spôsobom a koľko za to zaplatí. Takže bavme sa nielen o nejakých nafúknutých imaginárnych veciach, samozrejme aj tých sa to týka, ale v prvom rade nám ide o normálnych klasických ľudí strednej triedy, ktorí tu pracujú a ktorí si zaslúžia tak isto byť ubytovaní v kvalitných ubytovacích zariadeniach. To po prvé. Po druhé, bavili sme sa tu o tých malých ubytovateľoch a malých vlastne tých ľudí, ktorí majú penzióny. Samozrejme, tí niekedy aj, v úvodzovkách, hovoria, že oni ani nechcú sa preklopiť do toho, aby platili DPH, pretože automaticky by sa im tá cena pre svojich klientov zdvihla o 20 percent. Takto keď to bude len 10 %, je dosť veľká pravdepodobnosť, že viacero malých ubytovateľov a poskytovateľov alebo nejakých penziónov, tak isto už sa stane platcami DPH, pretože naozaj ten nárast nebude už 20-percentný, ale len 10-percentný. A ja súhlasím s tým, čo hovoríte, cestovný ruch na Slovensku si zaslúži naozaj veľmi veľkú pozornosť. A ja vás môžem len ubezpečiť, že Slovenská národná strana, my takisto chceme naštartovať cestovný ruch na Slovensku. Robíme všetko pre to. A nepáči sa mi takisto to, čo ste spomínal, že dva nejaké lacné marketingové návrhy zákonov? Naozaj nemyslím si, že sú to lacné marketingové nástroje a nejaké lacné návrhy. Predpokladáme a dúfame teda, že naozaj pomôžu naštartovať... (Prerušenie vystúpenia časomerom.)
Laurenčík, Milan, podpredseda NR SR (2021-11-24):
Ďakujem veľmi pekne obom a prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a ktorým sa mení zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení neskorších predpisov. Vládny návrh zákona je pod tlačou 707, spoločná správa výborov má tlač 707a. Odovzdávam opäť slovo pánovi ministrovi práce, sociálnych vecí a rodiny, aby vládny návrh zákona odôvodnil. Pán minister, nech sa páči. [Rokovanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa mení zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení neskorších predpisov , tlač 707.]
Hrušovský, Pavol, podpredseda NR SR (2011-02-09):
Pán poslanec Viskupič.
P. Paška, predseda NR SR: (2009-06-24):
Tento návrh uznesenia sme schválili. Pán poslanec Janiš uvedie hlasovanie o uznesení o správe o činnosti a hospodárení Úradu pre reguláciu sieťových odvetví. Je to tlač 1096.
Pčolinský, Peter, podpredseda NR SR (2023-03-16):
Páni poslanci, kľud. Pán poslanec Pročko.
Laššáková, Jana, podpredsedníčka NR SR (2012-10-29):
Chcete reagovať na faktické poznámky? (Reakcia poslanca.) Pán poslanec Matovič, nech sa páči.
Pčolinský, Peter, poslanec NR SR (2018-05-16):
Ďakujem pekne. Pán kolega, hovorili ste o tom vzdelávaní. Ja len chcem povedať, že niektoré sprostredkovateľské firmy to vzdelávanie obchádzajú tak, že zakladajú si vlastné také, v úvodzovkách, akadémie vzdelávania, kde vlastne pro forma urobia tie školenia a pro forma sa tomu nejako venujú, lebo to majú pod kontrolou. A súhlasím s vami v tom, že treba pozerať na kvalitu a obsah toho vzdelávania. Nás naozaj nemusí zaujímať, či to vzdelávanie trvalo 100 hodín, ale nás by malo zaujímať, aké kvalitné bolo to vzdelávanie po obsahovej stránke, čo všetko tam bolo. A naozaj súhlasím aj s tým, že po skončení toho, no, nech to regulátor aj kontroluje tých poradcov. Ja som za, lebo mne naozaj chýba na Slovensku tá finančná gramotnosť a ja sa stretávam dennodenne pri komunikácii s ľuďmi práve s tým, že ľudia nevedia, akým spôsobom fungujú, ja neviem, finančný trh, banky, poisťovne a tak ďalej. Čiže v tomto sa určite zhodneme. Ale v čom sa nezhodneme, je fakt, porovnávate tu finančné sprostredkovanie s maloobchodom, s automobilmi, no nie som si celkom istý, či je možné porovnávať jablká s hruškami. Aspoň ja to takto vidím, že to sú dve tak odlišné veci, že naozaj toto porovnávať sa veľmi nedá. Ďakujem.
V. Novotný, poslanec: (2005-09-23):
Budeme hlasovať o bodoch spoločnej správy 1 až 48 spoločne s návrhom gestorského výboru schváliť ich.
Jurinová, Erika, podpredsedníčka NR SR (2012-08-02):
Ďakujem. Chce reagovať...? Nie. Tak ukončujem... Pán predkladateľ, chcete reagovať? Pani spravodajkyňa? Nech sa páči.
Číž, Miroslav, podpredseda NR SR (2015-01-29):
Ďakujem. Teraz v rozprave vystúpi posledný písomne prihlásený poslanec do rozpravy pán poslanec Kaník. Po jeho vystúpení bude možné prihlásiť sa do rozpravy ústne.
Laurenčík, Milan, podpredseda NR SR (2020-07-14):
Pán poslanec Miloš Svrček.
Mikulec, Roman, poslanec NR SR (2024-09-11):
Ďakujem pekne za slovo. Pán poslanec Majerský, vy ste spomenuli, že asi sa tá situácia v Policajnom zbore, ktorá je dnes, nedá vyriešiť inak ako navýšením tarifných platov, ja s tým absolútne súhlasím a myslím, že tí policajti už dlhodobo, a to naozaj nielen teraz za posledné mesiace, ale dlho hovoria o tom, že by chceli, aby tarifné platy boli navýšené. A práve preto sme my v uplynulom období prichystali koncepčný materiál navýšenie, resp. zmenu vôbec celého odmeňovania príslušníkov Policajného zboru a nielen nich v rámci ministerstva vnútra, tento materiál bol pripravený, tento materiál zohľadňoval aj novú organizačnú štruktúru, ktorá už, áno, dneska je, bohužiaľ, iná, ale hlavne zohľadňoval možnosti rozpočtovej kapitoly ministerstva vnútra, kde sa rátalo s pomerne vysokým znížením riadiacich funkcií, ktoré by dokázali usporiť značnú časť finančných prostriedkov práve na tie funkcie, ktoré sú na základných útvaroch, a pre policajtov, tak ako ste vy spomenuli, tých, ktorí sú v tých uliciach, tých, ktorí dennodenne sa stretávajú s občanmi, ktorí zabezpečujú tú bezpečnosť, tí, ktorí sú vnímaní občanmi, že to sú tí anjeli, ktorí keď niečo je treba urobiť, tak ich vedia zavolať. Takže ja s vami súhlasím a ja som to aj vo svojom vystúpení včera takisto zdôrazňoval a tiež som žiadal pána ministra a snažil sa naňho apelovať a preto to robím aj teraz, aby možno tie finančné prostriedky, ktoré sú teraz naplánované na tieto nesystémové opatrenia, sa snažil pretransformovať do tých systémových, ktoré možno nebudú úplne zo začiatku úplne ideálne, ale treba ísť tou cestou. Ďakujem pekne.
Glváč, Martin, podpredseda NR SR (2019-06-19):
Vážené panie poslankyne, vážení páni poslanci, pokračujeme v popoludňajšom rokovaní druhého dňa 
46. schôdze Národnej rady Slovenskej republiky v prerušenom rokovaní v prvom čítaní o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny, tlač 1523. Dnes dopoludnia bola všeobecná rozprava vyhlásená za skončenú. Chce zaujať stanovisko navrhovateľ? Nech sa páči. (Pokračovanie rokovania o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony , tlač 1523.)
V. Veteška, podpredseda NR SR: (2006-12-05):
Nech sa páči, zapnite mikrofón pánovi poslancovi Gaburovi.
Borec, Tomáš, minister spravodlivosti SR (2014-03-26):
Ďakujem veľmi pekne za slovo, pani predsedajúca. Len stručne chcem zareagovať. Skutočne ministerstvo spravodlivosti, ako minister som len predkladateľ. Žiaľ, Úrad pre ochranu osobných údajov nie je tá osoba, ktorá by mohla vystúpiť v pléne parlamentu a obhájiť ten návrh, pretože oni sú vecný nositeľ tejto úlohy a tohto zákona. Ale predpokladám, že vo výboroch tam naozaj budú predstavitelia úradu a bude s nimi možné vecne diskutovať aj o pozmeňujúcich návrhoch, ktoré určite chcete predložiť. Ďakujem veľmi pekne.
Kučerová, Viera, poslankyňa NR SR (2015-11-12):
Ďakujem. V rozprave k uvedenému návrhu zákona vystúpila pani poslankyňa Mezenská, ktorá podala pozmeňujúci návrh. Keďže tento pozmeňujúci návrh bol podaný v rozprave práve dnes, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Klus, Martin, poslanec NR SR (2018-09-13):
Ďakujem veľmi pekne, pán minister, za prečítanú odpoveď. Predpokladám, že ani v tomto prípade asi nedisponujete informáciou o tom, že ten súvis vychádza priamo z informácie od pána exministra Kaliňáka, ktorý práve o týchto letoch písal v súvislosti s tým, že sa jednalo o tzv. ministerské lety, na svojom facebookovom profile, takže preto tá moja otázka priamo na ministerstvo vnútra. Opäť raz sa pýtam, že či to naozaj nie je práve Ministerstvo vnútra Slovenskej republiky, ktoré by o takýchto veciach malo mať komplexné informácie a vzhľadom na to, že žijeme v parlamentnej demokracii, aj ich aj byť schopné poskytnúť poslancom Národnej rady, ktorí sa na ne pýtajú.
P. Paška, predseda NR SR: (2006-12-12):
Ako spoločný spravodajca bol určený pán poslanec Štefan Kužma. Chcel by som ho požiadať, aby nás informoval o prerokovaní návrhu vo výboroch a o stanovisku gestorského výboru.
Sulík, Richard, predseda NR SR (2011-07-08):
Takže slovo má pán poslanec Ondruš, nech sa páči.
Blcháč, Ján, poslanec NR SR (2024-04-16):
Ďakujem za slovo. Pani Hanuliaková, o tomto vôbec nerozprával pán Lackovič, o čom ste vy rozprávali, a súhlasím s vami, chcem vám pripomenúť, že pán Pellegrini a za jeho vlády urobil plán, strategický plán budovania kanalizácií na Slovensku. Prišiel pán Matovič, škrtli aj s koalíciou vtedajšou. To len tak na margo, to len tak na margo, aby ste nehovorili o tom, že tu... (Prerušenie vystúpenia predsedajúcim.)
E. Bauer, poslankyňa: (2002-11-06):
Dámy a páni, na základe § 73 rokovacieho poriadku...
D. Lipšic, poslanec: (2007-06-28):
Jednu na ministra kultúry a druhú na ministra spravodlivosti. Je mi ľúto, že okrem pani ministerky, ktorá tu má návrhy zákonov, tu už je len pán minister zdravotníctva a žiaden člen vlády, preto by bolo fajn upozorniť členov vlády nabudúce, že ich povinnosťou je, aby boli prítomní na rokovaní o interpeláciách. Ja chápem, že nemôžu byť všetci, ale myslím si, že dnešná zostava je viac ako nedostatočná. Začnem interpeláciou na ministra kultúry, ktorá sa týka práve posledných prípadov vymáhania koncesionárskych poplatkov, ale aj poplatkov z omeškania firmou, ktorej boli postúpené pohľadávky Slovenským rozhlasom. Podľa môjho názoru postúpenie pohľadávky je neplatné. Ale moja otázka na ministra kultúry znie: Ako je možné, že osoby, ktoré zodpovedali za postúpenie pohľadávky, bývalý riaditeľ Rezník a bývalá zástupkyňa rozhlasu Hilda Gajdošová, sú vo vrcholných štátnych funkciách menovaných dnešnou vládou? Ako je možné, že pán Rezník je dnes riaditeľom TASR? Ako je možné, že pani Gajdošová je dnes sekčná šéfka ministerstva kultúry? Dnes je každý ľudový, prídu ľudia, ideme to riešiť, je to ťažké, ale kto tento problém spôsobil? A kde títo ľudia dnes sedia? To si povedzme veľmi jasne. A zodpovednosť je na pánovi ministrovi Maďaričovi. Ten tu dnes nie je. To je problém. Ja pevne verím, že súd rozhodne o neplatnosti zmluvy o postúpení pohľadávky a problém bude vyriešený. Ale považujem za škandalózne, ak ľudia, ktorí problém spôsobili, nám dnes radia, ako ho vyriešiť. Tí, čo spôsobili chorobu, nám dnes hovoria, ako ju vyliečiť, to hádam nie. Dovolím si mať zároveň interpeláciu na ministra spravodlivosti. Dňa 22. júna 2007 minister spravodlivosti počas svojej návštevy v Bánovciach nad Bebravou uviedol: „Za zrušením niektorých okresných súdov mohla byť snaha o získanie niektorých z lukratívnych budov súdov, ktoré zvyčajne sídlia v centre mesta.“ Koniec citátu. Počas môjho pôsobenia na čele rezortu spravodlivosti justícia získavala nové budovy a ani v jednom, ani v jednom, jedinom prípade nebolo po optimalizácii justičnej sústavy rozhodnuté o prebytočnosti budovy v správe rezortu spravodlivosti. Budovy zrušením okresných súdov zostali v správe rezortu a boli využité na iný účel. Napríklad ako sídlo Justičnej akadémie, školiace stredisko pre informatikov alebo archív. Dovoľujem si preto požiadať, aby ste mi oznámili konkrétne údaje, ktoré vás viedli k citovanému konštatovaniu. Očakávam veľmi konkrétnu odpoveď, ktorá budova, kedy a komu bola prevedená zo správy rezortu spravodlivosti, resp. z vlastníctva Slovenskej republiky do vlastníctva inej právnickej alebo fyzickej osoby. V opačnom prípade budem vaše vyjadrenia považovať za klamstvo. Ďakujem, pani predsedajúca.
Blanár, Juraj, podpredseda NR SR (2021-10-21):
Pán poslanec Kremský.
Bašistová, Alena, poslankyňa NR SR (2018-06-13):
Pán predsedajúci, dajte, prosím, hlasovať o mojom pozmeňujúcom a doplňujúcom návrhu.
Bugár, Béla, podpredseda NR SR (2017-10-12):
Pán poslanec Jurzyca.
Zelník, Štefan, poslanec NR SR (2011-05-24):
Ďakujem za slovo, vážený pán podpredseda. Vážený pán kolega Mikolaj, správne si poznamenal, že na Slovensku národnostné menšiny majú nadštandardné práva a aj napriek tomu, že majú nadštandardné práva, v predloženom maďarskom návrhu zákona o používaní jazyku národnostných menšín sa pracovníkom orgánov verejnej správy pod hrozbou pokút nielen nariaďuje používať menšinový jazyk, ale aj nariaďuje sa im, aby agitovali za používanie menšinových jazykov, obmedzovať používanie alebo vylučovať štátny jazyk z používania vo verejnom styku. Podľa tohto návrhu zákona je žiaduce, aby orgány verejnej a štátnej správy aktívne a iniciatívne utvárali podmienky na používanie menšinových jazykov na celom území Slovenskej republiky. To je, myslím, nehorázne a neprípustné. Ďakujem.